KOMISIJOS REGLAMENTAS (EB) Nr. 416/2005
2005 m. kovo 11 d.
iš dalies keičiantis Europos Parlamento ir Tarybos reglamento (EB) Nr. 1774/2002 XI priedą dėl techniniams tikslams skirtų gyvūninės kilmės šalutinių produktų importavimo iš Japonijos
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos Bendrijos steigimo sutartį,
atsižvelgdama į 2002 m. spalio 3 d. Europos Parlamento ir Tarybos reglamentą (EB) Nr. 1774/2002, nustatantį sveikatos taisykles gyvūninės kilmės šalutiniams produktams, neskirtiems vartoti žmonėms (1), ypač į jo 29 straipsnio 3 dalį,
kadangi:
(1)
Reglamentu (EB) Nr. 1774/2002 nustatomi reikalavimai kraujo produktų ir kitų gyvūninės kilmės šalutinių produktų, skirtų techniniams tikslams, įskaitant naudojimą farmacijoje. Valstybės narės turi leisti importuoti šiuos šalutinius produktus, jei jie atitinka reikalavimus, nustatytus to reglamento VIII priedo atitinkamai IV ir XI skyriuose.
(2)
Reglamente (EB) Nr. 1774/2002 numatoma, kad šalutiniai produktai turi būti iš XI priedo VI dalyje pateiktame sąraše nurodytos trečiosios šalies ar jos dalies. Japonija nėra nurodyta toje XI priedo VI dalyje.
(3)
Kompetetinga Japonijos institucija (Žemės ūkio, miškininkystės ir žuvininkystės ministerijos Gyvūnų sveikatos ir gyvūninės kilmės produktų saugos departamentas) pateikė Komisijai būtinas garantijas, kad techniniams tikslams skirti kraujo produktai ir kiti šalutiniai produktai iš Japonijos gali būti įsigyti ir nugabenti į Bendriją laikantis atitinkamų importo reikalavimų. Japonija patvirtino ir įregistravo atitinkamas įmones pagal Reglamento (EB) Nr. 1774/2002 29 straipsnio 5 dalies nuostatas.
(4)
Dėl to reikėtų įtraukti Japoniją į XI priedo VI dalį.
(5)
Dėl to taip pat reikėtų pakeisti XI priedo VI dalį, kad būtų vartojama ta pati terminija, kaip ir to paties reglamento VIII priedo XI skyriuje.
(6)
Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1774/2002 dalinis pakeitimas
Reglamento (EB) Nr. 1774/2002 XI priedo VI dalis keičiama taip:
„VI DALIS
Trečiųjų šalių, iš kurių valstybės narės gali leisti importuoti gyvūninės kilmės šalutinius produktus ir kraujo produktus (išskyrus iš arklių gautus kraujo produktus), skirtus naudoti techniniais tikslais, įskaitant naudojimą farmacijoje (sanitarinio pažymėjimo 4 skyriaus C dalis ir 8 skyriaus B dalis), sąrašas.
A.
Kraujo produktai:
1)
Kanopinių gyvūnų kraujo produktai:
Tarybos sprendimo 79/542/EEB II priedo I dalyje išvardytos trečiosios šalys ar jų dalys, iš kurių leidžiama importuoti atitinkamų rūšių gyvūnų visų kategorijų šviežią mėsą ir šios šalys:
-
(JP) Japonija.
2)
Kitų rūšių gyvūnų kraujo produktai:
Sprendimo 79/542/EEB II priedo I dalyje išvardytos trečiosios šalys ir šios šalys:
-
(JP) Japonija.
B.
Gyvūninės kilmės šalutiniai produktai, skirti naudojimui farmacijoje:
Sprendimo 79/542/EEB II priedo I dalyje, Komisijos sprendimo 94/85/EEB (2) priede ir Komisijos sprendimo 2000/585/EB (3) I priede išvardytos trečiosios šalys ir šios šalys:
-
(JP) Japonija.
-
(PH) Filipinai ir
-
(TW) Taivanis.
C.
Gyvūninės kilmės šalutiniai produktai, skirti techniniams tikslams, išskyrus naudojimą farmacijoje:
Sprendimo 79/542/EEB II priedo I dalyje išvardytos trečiosios šalys, iš kurių leidžiama importuoti atitinkamų rūšių gyvūnų visų kategorijų šviežią mėsą, Komisijos sprendimo 94/85/EB priede arba Komisijos sprendimo 2000/585/EB I priede išvardytos trečiosios šalys.“
2 straipsnis
Įsigaliojimas
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. kovo 11 d.